OpenLLM-France/wikimedia huggingface dataset:
# Alkandora

Alkandora edo atorra gorputz-enborra eta normalean lepoa estaltzen duen jantzia da. Ehunez egina izaten da, hala nola zetaz edo kotoiz egina. Halaber, mahukak ditu eta aurrekaldeko partean botoiak.
XIX. mendean hasi ziren erabiltzen eta harrezkero ez dira asko aldatu. Hasieran, azpiko arropatzat jotzen zen, beraz jaka batekin estalirik eraman behar zen. Alkandora zuriak aristokraziaren ikurtzat hartzen zen, haiek bakarrik garbi eduki zezaketen eta.

## Ikus, gainera

* Barruko elastikoa
* Kamiseta
* Musturrek sartunde (Alkandorie!)
* Ari naizela

## Kanpo estekak

* Datuak: Q76768
* Multimedia: Shirts / Q76768
# Heinrich Lossow

Heinrich Lossow (1843ko martxoaren 10a, Munich, Bavariako Erresuma - 1897ko maiatzaren 19a, Schleißheim, Austria-Hungariako Inperioa), alemaniar margolaria eta ilustratzailea izan zen. Bere denbora librean pornografia zalea ere izan zen.

## Iruditegia

* Kortejuaren jokoa
* Glaspalast München (1883)
* Glaspalast München (1888)
* Glaspalast München (1890)
* Glaspalast München (1891)
* Maitasun Xuxurlatzeak (1897)
* Esfingea eta Olerkaria (1868)
* Bekatua
* Bere Zerbitzari Leiala saila
* Bere Zerbitzari Leiala saila
* Bere Zerbitzari Leiala saila
* Bere Zerbitzari Leiala saila
* Bere Zerbitzari Leiala saila

## Kanpo estekak

* Datuak: Q876379
* Multimedia: Heinrich Lossow / Q876379
# Joaquín Arozamena Postigo

Joaquín Arozamena Postigo (Mataporquera, Kantabria, Espainia; 1906 – Buenos Aires, Argentina; 1947) hegazkinlari espainiarra izan zen. Gaztetan Reinosako La Navalen hasi zen lanean. Erreklutatua izan zen eta Abiazio Militarrera pasa zen, 1925ean Madril-Cuatro Vientoseko Aerodromoan mekanikari bihurtuz. Espainiako Abiazio Militarraren intsignia Filipinetara eraman zuen Patrulla Elkanoren raid-ean mekanikari gisa parte hartu zuen. Baimena eskatu eta Argentinara joan zen, Argentinako merkataritzako aire-flotako mekanikari gisa kontratatua izan zelarik.

## Kanpo estekak

* Lehenak Filipinetara.
* Campoo eta hegazkintza. Joaquin Arozamenaren heriotzaren berrogeita hamargarren urteurrenean.
* Elkano patruila.
* Aire Armadaren biografia.
* Datuak: Q6206420
# Enplegu-erregulazioko espediente

Espainiako legedian, Enplegua Erregulatzeko Espediente bat (laburtua eta EEE izenez ere ezaguna) prozedura bat da, zeinaren bidez egoera ekonomiko txarrean dagoen enpresa batek baimena lortu nahi duen langileekin dituen kontratuak eteteko edo kaleratzeko. Eskuduna den lan-agintaritzaren baimena lortu nahi du lan-harremanak eten edo iraungitzeko, betiere langileen eskubide jakin batzuk bermatzen diren esparru batean.
Izaera bereziko administrazioko eta lan-zuzenbideko prozedura da, eta honela tramitatzen da:

## Aplikatu beharreko legeria

* Langileen Estatutua

## Ikus, gainera

* Enplegua Aldi Baterako Erregulatzeko Espedientea (ERTE)

## Erreferentziak

* ↑ «Enplegu Erregulazioko Espedienteak (EEE) eta Aldi Baterako Enplegu Erregulazioko Espedienteak (ABEEE)» www.euskadi.eus 2018-01-30 (Noiz kontsultatua: 2025-02-09).

## Kanpo estekak

* Espainiako Gobernuko Lan eta Gizarte Ekonomiako Ministerioa
# Carmen María Argibay

Carmen Maria Argibay (Buenos Aires, 1939ko ekainaren 15a - Buenos Aires, 2014ko maiatzaren 10a) Argentinako Justizia Gorte Goreneko ministro izan zen. Bere burua ateo-militante gisa definitzen zuen, "militante" terminoak bere sinesmenen zintzotasunari erreferentzia egiten ziola ulertuz, ez sinesmen horiek inposatuta. Feminista eta emakumeen eskubideen defendatzaile, abortuaren gaiari dagokionez, bere despenalizazioaren aldeko jarrera hartu zuen. Jarrera horiek zirela eta, gizarteko sektore batzuek kritikatu egin zuten. 2008an, Argentinako hamarkadako bost epaile aipagarrienetako bat izan zen Konex saria (merezimenduaren diploma) jaso zuen. 2018an ere, post mortem, saria lortu zuen.
Argibay 2014ko maiatzaren 10ean (larunbata) hil zen, biriketako enfisema baten ondorioz. Enfisema hori konplikatu egin zen azken urteetan, beste patologia batzuekin batera, hala nola bihotzeko eta hodietako patologiekin.

## Erreferentziak

* ↑ «Carmen Argibay, una vida iluminadora» www.comunicarigualdad.com.ar.

## Kanpo estekak

* KONEX fundazioa.
* Single Woman, Atheist, Heads to Seat on High Court
* Argentinako Errepublikako Presidenteari Gutun Irekia
* Carmen Argibay-ren Curriculum Vitaea
* Argibayko pleguak atzerako kontaketa hasi du Senatuan
* Teologiaz baino gehiago eztabaidarako amaiera laikoa
* Carmen Argibay UNCko elkarrizketan
* Brown, Josefina Leonor. (2008). «La cuestión del aborto en Argentina. Una mirada a partir de la prensa periódica» Questión 1 (20): 7. ISSN 1669-6581..
* Historigile / Carmen Argibay.
* Datuak: Q5043422
* Multimedia: Carmen Argibay / Q5043422
# Manuel Aróztegui

Manuel Aróztegui (Montevideo Uruguai, 1888ko urtarrilaren 4a - Buenos Aires, Argentina, 1938ko azaroaren 14a) pianista eta konpositorea izan zen tango generoari eskainia.

## Jarduera profesionala

Urtebete inguru zuenean, familia Buenos Airesen kokatu zen, eta han egin zituen lehen hezkuntzako ikasketak, hirugarren mailara arte. Nerabe zela, 1905ean, Juan Maglio (Pacho) jotzen entzun zuen Thames eta Guayanas (egungo Niceto Vega) kaleetan zegoen kafetegi batean, eta musikarekiko zaletasuna aurkitu zuen. Horregatik, gitarra, mandolina, biolina eta, azkenik, pianoa ikasten eman zituen bere une libreak. 1912an Cafe El Maratón kafetegian aritu zen (Canning eta Costa Rica kaleetan), Paulino Facciona biolinistak eta Manuel Firpo bandoneonistak lagunduta. Ondoren, El Capuchino zine-tabernan lan egin zuen hiru urtez, Boedo eta Carlos Calvo kaleetan, eta han estreinatu zuen 1913an bere lehen tangoa, El apache argentino, Celestino Reynoso Basavilbasoren egiletza izen bereko geroagoko beste batekin nahastu behar ez dena.
Urte berean El Cachafaz idatzi zuen, Ovidio José Bianquet dantzariak Florencio Parravicini aktoreari eskainitako ezizenetik datorkiona. Arozteguik musika eskolak ematen zituen eta familiarteko bileretan eta zinema mutuaren garaiko zinema aretoetan jotzen zuen, proiektatutako filmak ilustratuz. Musikari lagun batek, Emilio Lozziak, Manunguito tangoa eskaini zion, eta izen hori ezizen bihurtu zen.
Arozteguik Pedro Dattaren El aeroplano bals ospetsua transkribatu zuen pentagraman, eta hark “nire lagun on Manuel Arozteguiri” dedikazioa jarri zion.
Idatzi zuen azken lana Vengan muchachos izan zen, 1934an Luis Rubisteinen letraren gainean, Julio De Caroren orkestrak grabatu zuena. Bere beste lan batzuk tango hauek izan ziren: Champagne tango, Don Daniel, En la rambla, La gigolette, El granuja, Hasta la hacienda baguala, El jai-leife, Más o menos, Paraná; balsak: El apache argentino (tangoari homonimoa) eta Confidencia; polkak; Amalia y La regalona; pianorako two step-a: Bon soir; eta A mi china zifra kreolea.
Aróztegui, musika egitekotik urrun samar, jostailuen dekorazioan aritu zen aurrerago. 1936an gaixotu zen eta mugikortasuna murriztuta ikusi zuen, beraz, makila erabili behar zuen eta 1938ko azaroaren 14an bihotzeko sinkope baten ondorioz hil zen Biarritz kaleko 1812. zenbakiko bere etxean, La Paternal auzoan.

## Oharrak

* ↑ García Blaya, Ricardo. Pedro Datta. .

## Erreferentziak

* Silbido, Juan. Manuel Aróztegui. .
* Del Priore, Oscar; Amuchástegui, Irene (1998). Cien tangos fundamentales. Horacio Ferrer (prologuista). Buenos Aires: Aguilar. pp. 52-53. ISBN 950-511-379-X.

## Kanpo estekak

* Argentinako apatxea Anibal Troiloren orkestraren eskutik
* El Cachafaz por la orquesta de Juan D’Arienzo
* Datuak: Q26255200
# Zoramena (diskoa)

Zoramena Gatibu taldearen lehen estudioko lana da. 2002ko uda eta udazkena bitartean grabatu zuten Muxikako Muxikon estudioan, eta urte horretan bertan kaleratu zen.
Taldea sortu eta nahiko berehala kaleratu zuten lehen disko hau Gatibukoek, baina hilabete batzuk lehenago lehen kantua irratien bidez ezagutzera eman zuten. “Musturrek sartunde“-k oihartzun handia izan zuen, eta nolabait taldeak hurrengo urteetan lortuko zuen arrakasta itzela iragarri zuen. Gatiburen berezitasunetako bat, haren nortasun marka nagusia agian, bizkaieraz abestea izan zen.
Lehen disko hartan Robe Iniesta (Extremoduro) eta Fito Cabrales (Platero y Tu, Fito y los Fitipaldis) gonbidatu zituzten euskaraz kantatzera “Mila doinu aidien” eta “Urepel” kantuetan, eta Jose Alberto Batiz (Akelarre, Fito & Fitipaldis) izan zuten laguntzaile ekoizpen lanetan. Zoramena diskotik 20.000 aletik gora saldu zituzten, hurrengoetarako langa oso altu utzirik. Halaber, “Musturrek sartunde“-k kantu onenaren Gaztea irratiaren saria irabazi zuen.

## Kantuen zerrenda

* "Musturrek sartunde"
* "Bilusik"
* "Mila doinu aidien"
* "Lorak eskeintzen"
* "Urepel"
* "Librea naz"
* "Ihes"
* "Ez dago barroterik"
* "Zoramena"
* "Ez dot sinisten"

## Erreferentzia

* ↑ Hamaika Telebista. (2020-04-17). MusikaZuzenean TB #97: Gatibu diskografia. (Noiz kontsultatua: 2025-02-10).
* 1 2 Eskisabel, Jon. «Gatibu» www.badok.eus (Noiz kontsultatua: 2025-02-10).

## Kanpo estekak

* Hamaika Telebista. (2020-04-17). MusikaZuzenean TB #97: Gatibu diskografia.
* Datuak: Q12269398
# Ehun (biologia)

    Artikulu hau ehun biologikoari buruzkoa da; beste esanahietarako, ikus «Ehun (argipena)».
Ehun biologikoak zelula interkonektatuen multzoak dira, organismo batean antzeko funtzioa betetzen dutenak.
Ehunen azterketa eta ikasketari histologia deritzo eta, gaixotasun bati lotua badago, histopatologia.

## Animalien ehunak

Animalien gorputzetan oinarrizko lau ehun mota daude, giza gorputzean eta organismo multizelular apalenetan barne. Lau mota hauek organo, egitura eta beste osagai guztiak osatzen dute.
* Epitelio ehuna: zelula geruzez osatutako ehunak dira, organoak estaltzen dituztenak azala eta hesteen barne estaldura bezala. Ehun hauek babeste, jariatze eta xurgatze funtzioa dute.
* Lotura-ehuna edo euste-ehuna: izenak berak dioenez, denari batera eusten dioten ehunak dira. Zientzialari batzuek odola lotura ehuntzat hartzen dute.
* Gihar-ehuna: giharrak osatzen dituen ehun uzkurkorra da, laburtu eta luzatzeko gaitasuna duena.
* Nerbio-ehuna: garuna, bizkarrezur-muina eta nerbio periferikoak osatzen dituzten zelulak dira.

## Landare ehunak

Landare ehun tipikoak honako multzo hauetan sailkatzen dira euren jatorri eta funtzioaren arabera:
* Ehun enbrionarioak edo meristemoak: meristemo primario eta sekundarioak.
* Ehun zehaztu edo helduak:
** Parenkimak
** Ehun babesleak
** Ehun mekanikoak edo euste ehunak
** Ehun eroaleak
** Jariatze-ehunak

## Kanpo estekak

* Datuak: Q40397
* Multimedia: Biological tissues / Q40397
# Disko infernu

Disko Infernu Gatibu taldearen bigarren estudioko lana da. 2005eko urtarrila eta martxoa bitartean grabatu zuten Muxikako Muxikon estudioan, eta urte horretan bertan kaleratu zen.
Taldeak ez zuen presarik izan bigarren diskoa grabatzeko. Bi urte igaro ziren estudiora itzuli aurretik. Muxikan (Bizkaia), Iñaki “Uoho” Antonen estudioan aurkitu zituen Gatibuk bere proiektua aurrera eramateko ingurune eta talde tekniko egokiak, eta bertan grabatu zituen Disko infernu album honetako kantuak. Berriz ere Robe Iniestak kolaboratu zuen kantu batean abestuz, eta Cristian de Rerita errumaniarrak ere bai. Lehen diskoaren jarraipentzat jo daiteke bigarren lan hau, hausturarik ez dago, baina bai moldaketa osoagoak eta aberatsagoak, eta erregistro berrietara zabaltzeko gogoa.

## Kantuen zerrenda

* "Inpernuen ate joka"
* "Besoak zabalik"
* "Gaur gure gaba da ta"
* "Gerra gogoa"
* "Doniene"
* "Hara honien"
* "Ifer haixien semie"
* "Pozarren zu barik"
* "Gogoratzen zaitut"
* "Egunon (Buna dimineata)"

## Erreferentziak

* ↑ Hamaika Telebista. (2020-04-17). MusikaZuzenean TB #97: Gatibu diskografia. (Noiz kontsultatua: 2025-02-10).
* ↑ Eskisabel, Jon. «Gatibu» www.badok.eus (Noiz kontsultatua: 2025-02-10).

## Kanpo estekak

* Hamaika Telebista. (2020-04-17). MusikaZuzenean TB #97: Gatibu diskografia.
* Datuak: Q12256288
# Laino Guztien Gainetik, Sasi Guztien Azpitik

Laino Guztien Gainetik, Sasi Guztien Azpitik Gatibu taldearen hirugarren estudioko lana da. Muxikako Muxikon eta Berrizko Lorentzo Records estudioetan batera grabatua eta nahastua 2008ko uztaila eta urria bitartean. Urte horretan bertan kaleratu zen.
Hirugarren disko honek asko indartu zuen Gatibur. “Bang-bang txik-txiki bang-bang“, “Zeu, zeu, zeu!“, “Pailazo” edota “Eztanda egin arte” kantuak berehala hedatu ziren. Disko onenaren eta kantu onenaren (“Bang-bang txik-txiki bang bang“) Gaztea sariak irabazi zituen lan honekin. Batizen ordez, Iñigo Anton gitarrista hasi zen taldea laguntzen zuzenekoetan, eta Durangoko Azokaren barruan Plateruena kafe antzokian eman zuen diskoa aurkezteko lehen kontzertua. Ondoren, Euskal Herri osoa zeharkatu zuen 2009. urtean -50 kontzertutik gora eskaini zituen-, eta kontzertu horietako batzuk zuzeneko disko batean jasotzeko asmoarekin grabatu zituen. Bilboko eta Donostiako Aste Nagusietan eta Gernikako jaietan emandako kontzertuak aukeratu zituen horretarako, baita Durangon 2009ko irailean emandako beste saio bat ere. Lau emanaldi horietatik aukeratutako zatiekin osatu zuten Zuzenean bizitzeko gogoa CD-DVDa (Baga-Biga, 2010). Zuzenekoen osagarri, estudioan grabaturiko hiru kantu berri jaso zituzten: “Prest“, “Behar zaitut” eta “Kalekatue“.

## Kantuen zerrenda

* "Bang-bang txik-txiki bang-bang"
* "Eztanda egin arte"
* "Ure dakar zeruek"
* "Bizitzeko gogoa"
* "Nor zara zu?"
* "Pailazo"
* "Zoragarrixori"
* "Apirilaren 27"
* "Zeu, zeu, zeu!"
* "Hitz artien galdute"

## Erreferentziak

* ↑ Hamaika Telebista. (2020-04-17). MusikaZuzenean TB #97: Gatibu diskografia. (Noiz kontsultatua: 2025-02-10).
* ↑ Eskisabel, Jon. «Gatibu» www.badok.eus (Noiz kontsultatua: 2025-02-10).

## Kanpo estekak

* Hamaika Telebista. (2020-04-17). MusikaZuzenean TB #97: Gatibu diskografia.
* Datuak: Q12261805
# Elias Magnus Fries

Elias Magnus Fries (Femsjö, 1794ko abuztuaren 15a – Uppsala, 1878ko otsailaren 8a) suediar botanikari eta mikologoa izan zen.
Aitak landareei buruzko ezagutza zabala eman zion. 1811n Lundeko Unibertsitatean sartu zen eta Adolph Agardh eta Anders Jahan Retzius izan zituen irakasle. 1814an doktoretza lortu zuen eta botanikako irakasle laguntzaile izendatu zuten. 1818tik landare lehorren zenbait herbario argitaratu zituen "Lichenes Sveciae exsiccati, curante Elia Fries" izenburuarekin. Suediako Zientzien Errege Akademiako kide izendatu zuten eta 1834an ekonomia aplikatuko irakasle izendatu zuten Uppsalako Unibertsitatean. 1851tik botanika eta ekonomia aplikatuko irakaslea izan zen. 1859an Uppsalako Unibertsitateko Lorategi Botanikoaren zuzendari izendatu zuten eta 1853an bertako errektore.
Bere lanik garrantzitsuenak "Systema mycologicum" (1821 – 1832), "Elenchus fungorum" (1828), "Monographia hymenomycetum Sueciae" (1857 eta 1863) eta "Hymenomycetes Europaei" (1874) izan ziren.
Onddoen taxonomia modernoaren aita sortzailetzat jotzen da. 3210 espezie deskribatu zituen bere ibilbidean zehar. Esporen kolorean eta himenoforoetan oinarritu zen espezieak sailkatzeko.

## Lanak

* Monographia Pyrenomycetum Sueciae (1816)
* Systema Mycologicum (1821)
* Systema Orbis Vegetabilis (1825)
* Elenchus Fungorem (1828)
* Lichenographia Europaea Reformata (1831)
* Epicrisis Systematis Mycologici: seu synopsis hymenomycetum (1838)

## Kanpo estekak

* Datuak: Q15405
* Multimedia: Elias Magnus Fries / Q15405
* Espezieak: Elias Magnus Fries
# Ranqueles

Ranqueles General Roca departamenduan dago, Córdoba probintzian (Argentina).
Probintziako 26. errepidearen gainean dago. XX. mendearen hasieran Buenos Airesetik Pazifikorako Trenbideko Ramal Rufino - Monte Comán adarra ireki zenean sortu zen.

## Herria

46 biztanle ditu (2010), hau da, % 8ko jaitsiera, aurreko erroldaren (2001) 50 biztanleekin alderatuta.

## Sismikotasuna

Cordobako sismikotasuna ohikoa eta intentsitate baxukoa da, eta 30 urtean behin, ausazko eremuetan, lurrikara ertainetik larrira bitarteko isiltasun sismikoa dago.

## Erreferentziak

* ↑ Listado de Terremotos Históricos. Instituto Nacional de Prevención Sísmica.

## Kanpo estekak

* Koord geografikoak eta satelite bidezko irudiak
* Datuak: Q6100314
# Pornhub

Pornhub pornografia bideoak partekatzeko webgune pornografiko bat da. Montrealen sortu zen 2007an. 2010eko martxoan hainbat webgune pornografikoren jabe den MindGeek (orduan Manwin izenarekin ezaguna) enpresak erosi zuen konpainia.
Nahiz eta webgunea nazioartean eskuragarri egon, zenbait herrialdek gunerako sarbidea blokeatu egin dute, hala nola Filipinek, Pakistanek, Txina kontinentalak eta Indiak. Pornhubek errealitate birtualeko pornoa eskaintzen du, beste produktu batzuen artean. Horrez gain, Pornhub Sariak antolatzen ditu urtero. 2020ko ekainean Pornhub munduan trafiko handien zuten webguneen artean 10.a zen, eta helduentzakoen artean 3.a zen XVideosen eta XNXXen atzetik.
Hala ere, Pornhuben jarduerak gatazka ugari sortu ditu, besteak beste onarpenik gabeko eduki pornografikoak ostatatzeagatik. Gainera, konpainiak kritika ugari jaso ditu arazo horiei konponbide motela edo ezegokia emateagatik. Hori ez ezik, 2020an Visa eta Mastercard ordainbide enpresek Pornhubi betoa jarri zioten haurren abusu eta bortxatze bideoak eskaini dituela egiaztatu eta gero.

## Erreferentziak

* ↑ «Pornhub.com Analytics - Market Share Stats & Traffic Ranking» web.archive.org 2020-04-14 (Noiz kontsultatua: 2023-11-23).
* ↑ (Gaztelaniaz) «Visa y Mastercard vetan a Pornhub tras confirmar que ofrece vídeos de abuso infantil y violación» La Vanguardia 2020-12-11 (Noiz kontsultatua: 2020-12-12).

## Kanpo estekak

* Datuak: Q936394
* Multimedia: Pornhub / Q936394
# Zazpi Kantoietan

Zazpi Kantoietan Gatibu taldeak argitaratutako bostgarren lana da, eta estudioan grabatutako laugarrena. Muxikako Muxikon estudioan grabatua, nahastua eta masterizatua 2012ko iraila eta azaroa bitartean, eta urte horretan bertan kaleratua.
Lehenago, urte hartan otsaila eta martxoan Euskal Herritik atera zen lehen aldiz Gatibu kontzertuak eskaintzera, Katalunian eta Irlandan (Derry, Belfast, Cork eta Dublinen) hain zuzen ere..
2012ko abenduan egin zen Durangoko azokaren 47. edizioan disko salduena izan zen.

## Kantuen zerrenda

* "Run-run Katie"
* "Bixotza suten"
* "Pausu bet atzera"
* "Hartu berriz gitarrie"
* "Gabak zerueri begire"
* "Gora kopak!"
* "Biarritz"

## Erreferentziak

* ↑ Hamaika Telebista. (2020-04-17). MusikaZuzenean TB #97: Gatibu diskografia. (Noiz kontsultatua: 2025-02-10).
* ↑ Eskisabel, Jon. «Gatibu» www.badok.eus (Noiz kontsultatua: 2025-02-10).
* ↑ http://twitter.com/durangokoazoka/status/277817881314615297

## Kanpo estekak

* Hamaika Telebista. (2020-04-17). MusikaZuzenean TB #97: Gatibu diskografia.
* Datuak: Q12269238
# Guayaquilgo lehorreko terminala

Guayaquilgo lehorreko terminala busen terminal bat da Guayaquilen, Ekuadorren. Benjamín Rosales etorbidean eta Las Américas etorbidean dago, José Joaquín de Olmedo nazioarteko aireportuaren eta Metroviako Río Daule terminalaren artean. Eraikin nagusiaren izena "Dr. Jaime Roldoss Aguilera eraikina" da. Japoniako Fujita enpresak eraiki zuen eta 1985eko urriaren 11n inauguratu zen, ordutik Comisión de Tránsito del Guayas batzordeak administratu zuelarik. Inauguratu eta bi urtera, terminalak egitura-kalteak izan zituen, diseinuaren eta erabilitako materialen ondorioz.
Hondatze-egoera horrek 2002ra arte iraun zuen. Orduan hasi ziren berreraikitze-lanak Terminal Terrestre Fundazioaren eskutik. Fundazio horren bazkide sortzaileak Guayaquilgo Udala, Guayaquilgo Hiritar Batzarra eta Guayasko Comisión de Tránsito Batzordea dira. Guillermo Lasso buru duen fundazioak 2007an amaitu zituen berreraikitze-lanak, eta eraikin nagusi bat entregatu zuen, erabat birmoldatua, urtean 42 milioi erabiltzaileren igarotzeari eusteko ahalmenarekin. Terminala birmoldatzeko, barruko instalazioak berregokitu egin behar izan ziren, eta outlet "mall-terminal" bihurtu, Lurreko Outlet Terminal.
Inmomariuxi enpresak egindako berreraikuntzaren kostua 50 milioi dolarrekoa dela kalkulatzen da, Andeetako Sustapen Korporazioak, Lucio Gutierrezen gobernuak, Guayaquil udalerriak eta Terminal Terrestre Fundazioaren funtsek finantzatuta.

## Erreferentziak

* 1 2 Terminal Terrestre de Guayaquil.. .
* ↑ Tecnología en la nueva Terminal de Transporte de Guayaquil.. .
* ↑ Inaugurada la terminal de buses más moderna. Diario El Universo (2007ko urriaren 31a).

## Kanpo estekak

* Guayaquil Autobus Terminalaren webgune ofiziala.
* Informazioa eta sarreren erreserbak terminalean
* Datuak: Q6142779
* Multimedia: Terminal Terrestre de Guayaquil / Q6142779
# Larraitz Zuazo

Larraitz Zuazo Aurrekoetxea (Bilbo, Bizkaia, 1980) Euskal Herriko gidoigile eta zinemagilea da. Ainhoa Andraka eta Zuri Goikoetxea zinemagileekin batera "Itoiz Udako Sesioak" filma egin zuen 2024an Begira Produkzioak ekoiztetxearekin.

## Filmak

Zuazo zinegilaren lanen artean bi nabarmentzen dira: 163 dias izenekoa 2017an ekoiztua eta Itoiz Udako Sesioak 2024koa. Dokumental bat ere egin zuen 2016 urtean Nosotras Mujeres de Euskalduna, ZINEBIn aurkeztua.
Honelaxe azaldu zuen Lea Artibaiko HITZAn egindako elkarrizketan Zuazok lan horren arrazoi sakona:
   “Dokumentalaren jomugan jarri nahi izan dugu gaur egun hiriek gure iragana albo batera utzi eta gure historia eta gure nortasuna kontuan eduki gabe berriztatzeko daukaten ohitura.”
ZINEBI zinemaldiko estreinaldian honelaxe goraipatu zuten Zuazo zuzendariaren lehen film luzea:
   Larraitz Zuazoren estreinako film luzea ZINEBIren ikusleentzat gehien espero den proiektuetako bat da, proiektua 2019an ZINEBI Networking Bilboko Dokumentalen Nazioarteko Foroaren bigarren edizioan aurkeztu zenetik. Era berean, ZINEBI eta FICXekin lankidetzan garatu zen Cannes Docs-en barruko programa berezi batean parte hartu zuen.

## Erreferentziak

* ↑ (Gaztelaniaz) SensaCine. «Larraitz Zuazo» SensaCine.com (Noiz kontsultatua: 2025-02-07).
* ↑ Hitza, Kazetaria(e)ko. (2017-05-04). «Larraitz Zuazo: "Euskaldunako langileen emakumeek egin zutena ezagutzera eman nahi izan dugu"» Lea-Artibai eta Mutrikuko Hitza (Noiz kontsultatua: 2025-02-07).
* ↑ (Ingelesez) «Larraitz Zuazo | Director, Writer, Editor» IMDb (Noiz kontsultatua: 2025-02-07).
* ↑ Hitza, Kazetaria(e)ko. (2017-05-04). «Larraitz Zuazo: "Euskaldunako langileen emakumeek egin zutena ezagutzera eman nahi izan dugu"» Lea-Artibai eta Mutrikuko Hitza (Noiz kontsultatua: 2025-02-07).
* ↑ «ZINEBIK ITOIZ MUSIKA TALDE MITIKOARI BURUZKO FILMAREN MUNDU MAILAKO ESTREINALDIA HARTUKO DU – ZINEBI» zinebi.eus (Noiz kontsultatua: 2025-02-07).

## Kanpo estekak

* MUBIko informazioa: https://mubi.com/es/cast/larraitz-zuazo
* Gijoneko Zine festibalaren orrialdea: https://ficx.tv/direccion/larraitz-zuazo/
* ZINEBIn estreinaldi eguneko aurkezpena: https://zinebi.eus/eu/albisteak/zinebi-acoge-el-estreno-mundial-de-la-pelicula-sobre-el-mitico-grupo-musical-itoiz/
* ZINEBIko estreinaldiaren info eta argazki galeria: https://zinebi.eus/zinebi66/galerias/itoiz-udako-sesioak-larraitz-zuazo/
* Datuak: Q106613158
# Telemadrid

Telemadrid Madrilgo Erkidegoko Ente Público Radio Televisión Madrid korporazio publikoaren telebista kate nagusia da, 1989ko maiatzetik diharduena.
FORTAko partaide da, espainiar kate autonomiko gehienak bezalaxe. Haren kudeaketa Madrilgo Erkidegoak du, hasieran ente publiko baten bitartez. Korporazioak beste bi kate ditu: Telemadrid Sat eta LaOtra. Irratiari dagokionez, erkidegoko irrati kate publikoa Onda Madrid da.

## Ikus, gainera

* FORTA

## Kanpo estekak

* Webgune ofiziala (Gaztelaniaz)
* Datuak: Q279413
* Multimedia: Telemadrid / Q279413